Ανακοίνωση

Πρόσκληση δήλωσης ενδιαφέροντος ενοικίασης κτηρίου στην Λάρνακα για την στέγαση της Υπηρεσίας Επιθεωρήσεων Επαρχίας Λάρνακας του Υπουργείου Εργασίας, Πρόνοιας και Κοινωνικών Ασφαλίσεων

Ζητείται δήλωση ενδιαφέροντος, μέχρι την **31η Ιανουαρίου 2019,** από Φυσικά ή Νομικά πρόσωπα τα οποία διαθέτουν προς ενοικίαση κτίριο εντός της ευρύτερης περιοχή (ακτίνα 10 Κm) του Αστικού Κέντρου της Λάρνακας, συνολικού ωφέλιμου εμβαδού 246 m2±10 τις εκατό, μη συμπεριλαμβανομένων των διαδρόμων διακίνησης, κλιμακοστασίων και των υγειονομικών χώρων (140 m2), και 10 χώρων στάθμευσης. Το κτήριο και οι χώροι στάθμευσης θα πρέπει να έχουν εύκολη πρόσβαση από όλες τις περιοχές της πόλης και της Επαρχίας Λάρνακας, καθώς και εύκολη πρόσβαση σε άλλες Κυβερνητικές Υπηρεσίες. Η αρχική μίσθωση θα είναι για περίοδο πέντε (5) χρόνων, με δικαίωμα παράτασης δύο χρόνων, δικαίωμα ανανέωσης της σύμβασης από μέρους του Ενοικιαστή και με δικαίωμα επαναδιαπραγμάτευσης του ενοικίου. Η οικοδομή πρέπει να είναι έτοιμη για παράδοση το αργότερο σε τρείς (3) μήνες, μετά από την επιλογή της και πριν την υπογραφή της Συμφωνίας μίσθωσης.

Αναλυτικά οι όροι και οι απαιτήσεις βρίσκονται στην ιστοσελίδα του Υπουργείου Εργασίας, Πρόνοιας και Κοινωνικών Ασφαλίσεων (www.mlsi.gov.cy). Για πληροφορίες παρακαλώ να αποτείνεστε στο τηλέφωνο 22806200.